Phil Bull
philbull@gmail.com
Anna Philips
anna.cs.au@gmail.com
Navigálás, görgetés és nagyítás.
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2011, 2012, 2013, 2014, 2015.
Úr Balázs
ur.balazs at fsf dot hu 2019, 2021, 2022, 2023.

# Mozgás a dokumentumban

A következő módszerek használatával a dokumentum egyes oldalain belül mozoghat:

Görgetés fel és le az egérgörgő használatával. Egy oldalon belül való mozgáshoz csak az egér használatával:

Kattintson a jobb egérgombbal az oldalon, és válassza az Automatikus görgetés menüpontot.

Mozgassa az egérmutatót az ablak alja felé a lefelé görgetéshez. Minél lejjebb viszi a mutatót az ablakban, annál gyorsabb lesz a görgetés.

Az automatikus görgetés leállításához kattintson bárhová a dokumentumban.

A dokumentumablak görgetősávjának használatával.

A fel és le nyílbillentyűk használatával.

Az oldal egérrel való húzásával, mintha megragadná. Ehhez:

Mozgassa az egérmutatót az oldal fölé, és tartsa lenyomva a középső egérgombot a dokumentum húzásához.

Ha nincs középső egérgombja, akkor egyidejűleg tartsa lenyomva a bal és jobb egérgombokat, és így húzza a dokumentumot.

# Váltás oldalak közt

A dokumentum oldalai közt a következő módszerekkel mozoghat:

Nyomja meg a Ctrl Page Up vagy Ctrl Page Down billentyűt.

Adott oldalra ugráshoz:

Írjon be egy oldalszámot a fejlécsávon lévő Oldal kiválasztása mezőbe, és nyomja meg az Enter billentyűt.

Ha a dokumentum elejére vagy végére szeretne ugrani:

Nyomja meg a Ctrl Home billentyűkombinációt.

Nyomja meg a Ctrl End billentyűkombinációt.

Egyszerre tíz oldallal való továbblépéshez nyomja meg a Shift Page Up vagy Shift Page Down billentyűkombinációt.

Alapesetben egyszerre csak egy oldalon belül mozoghat. Ha oldalak között is szeretne görgetéssel vagy húzással mozogni, akkor nyomja meg az ablak jobb felső sarkában lévő menügombot, és válassza a Folytonos menüpontot.

# Navigálás oldallistával vagy tartalomjegyzékkel

Ha megnyit egy fájlt, akkor az ablak bal oldalán lennie kell egy oldalsávnak. Ha ez az oldalsáv nem látható, akkor kattintson a bal felső sarokban lévő Oldalsáv gombra, vagy nyomja meg az F9 billentyűt.

Az oldalsáv megjeleníti a dokumentumban lévő összes oldal előnézetét.

Az oldalak közt az oldalsávban azokra kattintva mozoghat.

Egyes dokumentumok rendelkeznek indexszel vagy tartalomjegyzékkel, amit az oldalsávban megjeleníthet. Kattintson az oldalsáv alján lévő Vázlat gombra a megjelenítéséhez.

A legtöbb dokumentum nem használja ezt a szolgáltatást, így nem lesz képes megjeleníteni indexüket az oldalsávon.

# Nagyítás és kicsinyítés

A nagyítási szint módosításához:

Válassza ki a kívánt nagyítási százalékot a jobb felső sarokban lévő legördülő menüből.

Másik lehetőségként nyomja meg a Ctrl+ billentyűkombinációt a nagyításhoz vagy a Ctrl- billentyűkombinációt a kicsinyítéshez.

Harmadik lehetőségként tartsa lenyomva a Ctrl billentyűt, és használja az egérgörgőt a nagyításhoz.

A Teljes oldal lehetőség hatására a dokumentum egy oldala elfoglalja az ablak teljes magasságát.

A Teljes szélesség lehetőség hatására a dokumentum egy oldala elfoglalja az ablak teljes szélességét.

Ha egymás mellett két oldalt szeretne látni, mint egy könyvben, akkor nyomja meg az ablak jobb felső sarkában lévő a menügombot, és válassza a Két oszlop menüpontot.

Ha az allow-links-change-zoom gsetting hamisra van állítva, akkor a hivatkozások nem módosíthatják a nagyítási szintet.

A teljes képernyőt is használhatja a dokumentum megjelenítésére:

Nyomja meg az F11 billentyűt.

A teljes képernyős módból való kilépéshez:

Nyomja meg az F11 vagy Escape billentyűt.